ie7updates Argief - Ten slotte word die hulp van IT is hier
Deel op Facebook.Deel op Twitter.Deel op Google+Speld It!	Tags: $, vrye ruimte, ie7updates, ie8updates, vrye ruimte, script, Server	Posted by skrifte | No Comments » Nene nou direkteur by finansiële maatskappy | Maroela Media
Nhlanhla Nene, voormalige minister van finansies, tydens sy mediumtermynbegroting in Oktober 2015. Foto: Elmond Jiyane
Nhlanhla Nene, die voormalige minister van finansies, het Maandag as ŉ nie-uitvoerende direkteur van ŉ bekende beleggingsbestuursmaatskappy begin.
City Press het berig ŉ woordvoerder van Allan Gray het bevestig Nene is vanoggend tydens ŉ raadsvergadering by die maatskappy aangestel. Nene was werkloos sedert pres. Jacob Zuma hom in Desember verlede jaar onverwags uit sy pos as minister van finansies afgedank het, slegs twee jaar nadat hy die stuur by die tesourie oorgeneem het.
Zuma het kort ná die afdanking gesê Nene is gekies is as die land se kandidaat vir ŉ pos by die Afrika-afdeling van die nuwe Brics-ontwikkelingsbank. Nene het egter later gesê hy dra geen kennis van die Brics-pos nie.
Nene is deur Des van Rooyen vervang, wat vier dae later ook in die pad gesteek is en deur die voormalige minister, Pravin Gordhan, vervang is. Die ommeswaai in die tesourie het die land na raming byna R500 miljard gekos en die rand het getuimel tot meer as R15 teen die Amerikaanse dollar.
Nene het ŉ paar dae ná sy afdanking ook uit die parlement bedank en vier maande “tuinmaakverlof” by sy plattelandse huis in Kranskop, KwaZulu-Natal, geneem.
Daar word beweer dat Nene afgedank is omdat hy nie geld wou voorsien vir sekere omstrede regeringsprojekte nie, aangesien die land dit volgens hom nie kan bekostig nie. Van hierdie beweerde projekte sluit in ŉ versoek deur die raad van die Suid-Afrikaanse Lugdiens (SAL) om die verhuringsooreenkoms met Airbus te hersien, ŉ nuwe presidensiële straler vir Zuma ter waarde van R4 miljard en ŉ ooreenkoms van R1 triljoen vir kernkrag.
Nene het verlede week in ŉ onderhoud met eNCA gesê dat hy by die privaat sektor sal aansluit, maar wou nie die naam van sy nuwe werkgewer bekendmaak nie. “Jy moet jou toekomstige werkgewer of toekomstige hoof toelaat om die aankondiging te maak. Ek is nog nie heeltemal seker oor hierdie indiensneming nie, maar my tuinmaakverlof sal wel binnekort tot ŉ einde kom,” het hy gesê.
Lodewyk · 3 jaar gelede
Hoop nie hy maak so `n gemors met sy tuin as wat hy aan ons ekonomie gedoen het nie
Lodewyk, waarvan praat jy?? Jy is blykbaar nie bewus van die geskiedenis van sy afdanking nie. Nene het hom uitstekend van sy taak gekwyt! Die gemors in ons ekonomie het gevolg nadat Zuma hom afgedank het – skynbaar omdat hy nie van Zuma en vriende se skewe projekte wou goedkeur nie en hom met ware integriteit van sy taak gekwyt het. Soos verwag is , het daar niks van Zuma se “rede/verskoning” oor sy afdanking, nl. benoeming by die BRICKS-bank, gekom nie – nog ‘n leuen deur Zuma!
Pieter, beleggers het nie so negatief op die afdanking van Nene gereageer nie, maar juis negatief gereageer op die aanstelling van David van Rooyen.
Nene was geensins ‘n uitstekende minister van finansies nie. Hy het basies niks gedoen (of reggekry) om ‘n ommekeer in die staat se finansies te bewerkstellig nie.
Ek glo Nene sal baie suksesvol in sy nuwe pos wees. Só sal hy stof in die ANC se oë skop – deur te bewys hy het HULLE nie nodig om ‘n sukses van sy lewe te maak nie!!!
Hoe edel ….jy gaan Brics bank toe vir ons …..jok hy weer sonder om te bloos ….hy kannie bloos nie hehe
Wat ‘n groot aanwins vir Allan Gray ! Doen jou bes Mnr. Nene.
Dis ‘n goue geleentheid om by so ‘n Formidabele en suksesvolle finansiele instelling soos Allan Gray jou kennis en ervaring te kan implimenteer en elke dag meer te leer. Wens jou alle sukses toe !!!
. Politieke woordjies kan nie vir ‘n brood betaal nie, ……..” money buys the whisky”. You gonn’a ride into the future with a winning Allan Gray Stallion .